આર્થિક લાભ થાય તેની સંભાવના ઓછી રહે. મુખ્ય વ્યક્તિને બેસવાની વ્યવસ્થા વાયવ્યમાં છે. અને તેનું પણ મુખ કામ કરતી વખતે પૂર્વ તરફ રહે છે. આથી વિચારો વધે. ખોટી વ્યક્તિ પર વિશ્વાસ આવે અને ક્યારેક ધન હાનિ પણ થાય. ટેબલનો આકાર બહિર્ગોળ છે. જે આ સમસ્યામાં વધારો કરે. સામે બેસનાર વ્યક્તિઓ પશ્ચિમ અને નૈરુત્ય તરફ મુખ રાખીને બેસે છે. તેથી તેમના વિચારોની નકારાત્મકતા પણ ધંધાકીય નિર્ણયમાં ભળે. કોમ્પ્યૂટર વાયવ્યમાં ઉત્તર તરફ છે. જે રીપેરિંગ વધારે માગે. જેનાથી કામમાં બાધા આવી શકે. વળી અહી કામ કરનાર વ્યક્તિને અસંતોષ રહે. તિજોરી પશ્ચિમની દીવાલ પર મધ્યમાં છે અને પૂર્વ તરફ ખુલે છે. જેથી ધન સંચય ઓછો થવાથી તણાવ રહે. તિજોરીની ઉપરથી વજન ખસેડી લેવાની સલાહ છે. આમ તણાવના કારણે તકલીફ વધારે રહે. અહીની ઊર્જા યોગ્ય નથી પરંતુ તેને હકારાત્મક કરવા માટે ભારતીય વાસ્તુમાં સમાધાનના નિયમો છે. અહી સુખી થવા માટે સર્વપ્રથમ તો સૂચન પછીના નકશા પ્રમાણેની રચના કરી દેવી જરૂરી છે.